“ตลาดหลักทรัพย์ฯ” ปรับโฉม “เว็บไซต์” ฟังก์ชันใช้งานง่าย เริ่มบริการวันนี้
ตลาดหลักทรัพย์แห่งประเทศไทย ปรับเว็บไซต์ “www.set.or.th” โฉมใหม่ พร้อมฟังก์ชันการใช้งานง่าย รองรับการแสดงผลทุกอุปกรณ์ เพื่อตอบโจทย์ผู้ใช้งานทุกกลุ่มได้ดียิ่งขึ้น เริ่มบริการวันนี้
ตลาดหลักทรัพย์แห่งประเทศไทย ปรับเว็บไซต์ “www.set.or.th” โฉมใหม่ พร้อมฟังก์ชันการใช้งานง่าย รองรับการแสดงผลทุกอุปกรณ์ เพื่อตอบโจทย์ผู้ใช้งานทุกกลุ่มได้ดียิ่งขึ้น เริ่มบริการวันนี้
25 เม.ย. 2565

ตลาดหลักทรัพย์แห่งประเทศไทย เปิดเผยว่า ปรับโฉมใหม่เว็บไซต์ www.set.or.th แหล่งรวมข้อมูลสำคัญของตลาดทุนไทยที่ครบครันด้วยข้อมูลการซื้อขาย ข้อมูลบริษัทจดทะเบียน ผลิตภัณฑ์และบริการ กฎเกณฑ์ ความรู้ และงานวิจัยด้านตลาดทุน เพื่อตอบโจทย์ผู้ใช้งานทุกกลุ่มได้ดียิ่งขึ้น ทั้งผู้ลงทุนบุคคล ผู้ลงทุนสถาบัน ผู้ลงทุนต่างประเทศ บริษัทจดทะเบียน และบริษัทสมาชิก
โดยเว็บไซต์ตลาดหลักทรัพย์ฯ โฉมใหม่ พัฒนาฟังก์ชันการใช้งานที่สะดวกยิ่งขึ้น อาทิ การนำเสนอเนื้อหาที่ตรงตามความสนใจของผู้ใช้งาน การค้นหาข้อมูลได้สะดวกรวดเร็วและง่ายขึ้นกว่าเดิม พร้อมดีไซน์รูปแบบใหม่ ใช้งานง่าย รองรับการแสดงผลทุกอุปกรณ์
ทั้งนี้ ผู้สนใจสามารถเข้าใช้งานเว็บไซต์ตลาดหลักทรัพย์ฯ โฉมใหม่ได้แล้ววันนี้ที่ www.set.or.th